**Rondelul brumei argintii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul brumei argintii

M-am trezit de dimineaţă şi-am privit

Peste livada sumbră, -n frunze ruginii,

Stătea sub straiul unei brume argintii

Ca un copil în frig şi-n haine zdrenţuit.

La gândul, pentru frumosul ce-a pierit

Pentru o vreme, luând cu el şi bucurii,

M-am trezit de dimineaţă şi-am privit

Peste livada sumbră, -n frunze ruginii.

Sub straiul cel de brumă totu-i amorţit

Şi m-a durut peisagiile triste din câmpii

Ce-mi apăreau vederii, goale şi pustii...

Sub marea deznădejde-a frigului venit,

M-am trezit de dimineaţă, şi-am privit

Peste livada sumbră, -n frunze ruginii.

Flavius Laurian Duverna

18 noiembrie 2015